La Llei 1/2019, del 15 de febrer, va suprimir el Consell Comarcal del Barcelonès i els òrgans que, d'acord amb el text refós de la Llei d'organització comarcal de Catalunya, aprovat pel Decret legislatiu 4/2003, del 4 de novembre, el constituïen.
L'article 3 d'aquesta Llei estableix que s'ha de crear una Comissió mixta, integrada per representants de la Generalitat, dels municipis de la comarca del Barcelonès i del Consell Comarcal del Barcelonès, perquè elabori una proposta de distribució de les competències, les activitats i els serveis del Consell Comarcal del Barcelonès.
També han de formar part d'aquesta Comissió representants de l'Àrea Metropolitana de Barcelona i de les altres administracions supramunicipals quan siguin directament afectades per la supressió del Consell Comarcal del Barcelonès, i representants dels treballadors del Consell Comarcal del Barcelonès i dels organismes, entitats i empreses vinculats o dependents, que han d'assistir a les reunions amb veu i sense vot quan es debatin temes que els afectin laboralment.
Per Acord GOV/46/2019, de 26 de març, es crea la Comissió mixta de distribució de les competències, les activitats i els serveis del Consell Comarcal del Barcelonès.
La Comissió mixta, reunida en les sessions d'1, 24 i 29 d'abril de 2019, ha elaborat la proposta de distribució de les competències, les activitats i els serveis del Consell Comarcal del Barcelonès amb discrepàncies formulades per la representació de l'Ajuntament de Barcelona, proposta que es va sotmetre a consulta dels representants dels treballadors.
El 7 de maig de 2019 la Comissió mixta va presentar la proposta al Departament de la Presidència.
Aquesta proposta va ser sotmesa al tràmit d'audiència als municipis i les entitats supramunicipals afectades per un termini de 10 dies.
Per Acord del 28 de maig de 2019 el Govern va donar compliment a l'article 4.2 de la Llei 1/2019, del 15 de febrer, de supressió del Consell Comarcal del Barcelonès, i va acordar elevar al Parlament de Catalunya la proposta elaborada per la Comissió mixta de distribució de les competències, les activitats i els serveis del Consell Comarcal del Barcelonès i les discrepàncies formulades perquè s'hi pronunciés amb caràcter previ a la seva aprovació.
El Parlament de Catalunya, mitjançant la Resolució 472/XII, va ratificar la proposta de distribució de les competències, les activitats i els serveis del Consell Comarcal del Barcelonès elaborada per la Comissió mixta.
De conformitat amb l'article 4.3 de la Llei 1/2019, del 15 de febrer, el Govern ha d'aprovar per decret la distribució i el traspàs de les competències, les activitats i els serveis del Consell Comarcal del Barcelonès i dels organismes, entitats i empreses vinculats o dependents, d'acord amb la proposta presentada per la Comissió mixta i la decisió parlamentària sobre les discrepàncies formulades.
Per tot això, a proposta de la consellera de la Presidència, i d'acord amb el Govern
Aprovació de la distribució i el traspàs
Aprovar la distribució i el traspàs de les competències, les activitats i els serveis del Consell Comarcal del Barcelonès i dels organismes, entitats i empreses vinculats o dependents, que figura en l'annex d'aquest Decret, d'acord amb la proposta de la Comissió mixta i la decisió parlamentària sobre les discrepàncies formulades.
Es traspassen a les administracions destinatàries les funcions i els serveis, així com els béns, els drets, les obligacions, els mitjans personals i els crèdits pressupostaris corresponents, en els termes que figuren en l'annex.
El traspàs de les funcions i els serveis, així com els béns, els drets, les obligacions i els crèdits pressupostaris a les administracions locals destinatàries serà efectiu el dia de l'entrada en vigor del Decret.
La transferència dels mitjans personals tindrà efectivitat a partir de l'1 d'octubre de 2019.
Lliurament de la documentació i els expedients
El lliurament de la documentació i els expedients objecte de traspàs s'efectuarà a cada ens destinatari dins el termini d'un mes a comptar de l'entrada en vigor del Decret.
La transferència dels béns, drets i obligacions, així com de la documentació, es formalitzarà mitjançant la corresponent acta de lliurament i de recepció, subscrita per la Comissió liquidadora del Consell Comarcal de Barcelonès i l'administració destinatària, en el termini de 3 mesos des de l'efectivitat de la transferència.
Aquest termini no serà d'aplicació a la transferència de les accions de Marina Badalona, SA, d'acord amb el que preveu l'annex del Decret.
Els departaments competents en matèria d'educació i joventut han d'adoptar transitòriament els mecanismes necessaris, mitjançant les fórmules de col·laboració interadministratives, per garantir la correcta prestació dels serveis de transport i menjador escolar i les competències en matèria de joventut a la comarca del Barcelonès, amb l'assumpció de les despeses de gestió amb càrrec als seus respectius pressupostos.
L'aprovació de la distribució i el traspàs de les competències, les activitats i els serveis comporta la subrogació, per part de les administracions corresponents, en les relacions jurídiques, de dret públic i privat, establertes pel Consell Comarcal del Barcelonès i per les societats comarcals afectats per la supressió.
Els drets i les condicions laborals de qualsevol naturalesa del personal del Consell Comarcal del Barcelonès i de les societats comarcals han de ser respectats.
3.El personal que a l'entrada en vigor del Decret es trobi en situació d'excedència voluntària disposarà del dret preferent al reingrés en les vacants existents d'acord amb els requisits establerts en la normativa que sigui d'aplicació.
Amb l'aprovació d'aquest Decret la Comissió gestora del Consell Comarcal del Barcelonès, creada per l'Acord GOV/97/2019, de 9 de juliol, passa a configurar-se com a Comissió liquidadora del Consell Comarcal del Barcelonès.
Correspon a la Comissió liquidadora fer el seguiment i vetllar pel procés de traspassos i de liquidació del Consell Comarcal del Barcelonès establerts en aquest Decret.
La Comissió liquidadora pot dur a terme aquelles actuacions que siguin necessàries per a l'administració ordinària de l'extint Consell Comarcal del Barcelonès i garantir la gestió i la prestació dels serveis fins la finalització del procés de traspassos i la liquidació dels béns, drets i obligacions del Consell Comarcal del Barcelonès.
Barcelona, 10 de setembre de 2019
Distribució de les competències, les activitats i els serveis del Consell Comarcal del Barcelonès i els seus organismes, entitats i empreses vinculats o dependents.
La Llei 1/2019, del 15 de febrer, suprimeix el Consell Comarcal del Barcelonès i els òrgans que, d'acord amb el text refós de la Llei d'organització comarcal de Catalunya, aprovat pel Decret legislatiu 4/2003, del 4 de novembre, el constitueixen.
L'article 3 de la Llei 1/2019, del 15 de febrer, estableix que s'ha de crear una Comissió mixta, integrada per representants de la Generalitat, dels municipis de la comarca del Barcelonès i del Consell Comarcal del Barcelonès, perquè elabori una proposta de distribució de les competències, les activitats i els serveis del Consell Comarcal del Barcelonès.
Per l'Acord GOV/46/2019, de 26 de març, es crea la Comissió mixta de distribució de les competències, les activitats i els serveis del Consell Comarcal del Barcelonès.
D'acord amb el que disposa l'article 3.3 de la Llei 1/2019, del 15 de febrer, la Comissió mixta ha de presentar la proposta de distribució al departament de la Generalitat competent en matèria d'Administració local en el termini de tres mesos a comptar de l'entrada en vigor de la Llei, prèvia consulta de la representació dels treballadors.
Aquesta proposta ha d'incloure, com a mínim, les previsions següents:
a) La distribució dels serveis, béns, drets, accions, obligacions i personal dels quals, en el moment de l'entrada en vigor de la Llei 1/2019, del 15 de febrer, són titulars el Consell Comarcal del Barcelonès i els seus organismes, entitats i empreses vinculats o dependents.
b) El calendari i els procediments per materialitzar els traspassos a favor de l'administració o entitat que en cada cas es determini, amb la identificació dels drets, obligacions, béns, personal, contractes, convenis o altres mecanismes de col·laboració.
d) Les mesures per garantir el manteniment sense interrupció de les activitats i els serveis del Consell Comarcal del Barcelonès i els seus organismes, entitats i empreses vinculats o dependents.
Distribució dels serveis, béns, drets, accions, obligacions i personal del Consell Comarcal del Barcelonès i els seus organismes, entitats i empreses vinculats o dependents
La Llei 1/2019, del 15 de febrer, recull a l'article 2 els criteris a seguir per a la distribució de les competències, les activitats i els serveis propis del Consell Comarcal del Barcelonès.
Aquests criteris són els següents:
f) L'aplicació dels principis de racionalització, simplificació, diferenciació, subsidiarietat, cohesió, eficiència econòmica i sostenibilitat i suficiència financera, per garantir el correcte funcionament dels serveis i les activitats concernits.
Les competències exercides pel Consell Comarcal del Barcelonès per delegació, per encàrrec de gestió o per mitjà d'altres fórmules de col·laboració interadministrativa han de ser assumides per l'administració titular de la competència, sens perjudici que se'n pugui acordar la delegació, encàrrec de gestió o altres formes de col·laboració interadministrativa amb altres administracions públiques.
En relació amb la distribució dels serveis, béns, drets, accions, obligacions i personal del Consell Comarcal del Barcelonès i els seus organismes, entitats i empreses vinculats o dependents es relaciona, en el quadre que segueix, la matèria, la competència o activitat tant del Consell Comarcal del Barcelonès com de les societats comarcals, el seu origen i la destinació institucional proposada.
La distribució i traspàs de competències, activitats i serveis comporta la subrogació per part de les administracions corresponents en les relacions jurídiques, de dret públic i privat, establertes pel Consell Comarcal del Barcelonès i pels organismes, entitats i empreses vinculats o dependents afectats per la supressió.
Per a la distribució de competències s'han tingut en compte les prescripcions establertes en l'article 2 de la Llei.
Assistència i cooperació amb els ajuntaments
Llei de Turisme de Catalunya 2002
Transport escolar educació especial + ajuts desplaçament
Ajuts complementaris menjador, fons municipals
Transport adaptat fix, usuaris mobilitat reduïda St.
DL 17/1994 Competència pròpia municipis ‹ 50.000
Transport adaptat esporàdic a 3 municipis - Barcelonès nord
Delegació 2 ajuntaments i competència pròpia
Suport casals estiu infants amb discapacitat
DL 17/1994 + Convenis amb ajuntaments
Autorització i tutela albergs i instal·lacions juvenils
Supervisió casals on participen infants i joves
Oficina Jove: Centre Europa jove, borsa jove, ofertes treball, orientació professional, habitatge compartit, etc.
Pla comarcal de joventut i suport plans locals
Tutela subvencions Ajuntament de l'Hospitalet de Llobregat
Ronda Verda: projecte i construcció carrils bicicleta i senyalització
Manteniment integral Rondes de Barcelona i tram Gran Via Nord
Participació en plans directors mobilitat i plans mobilitat urbana
Suport tècnic i jurídic a projectes municipals de Llei de Barris
Servei d'atenció animals companyia i gestió del CCAAC – 3 municipis
Competències municipals delegades en base a Llei 22/2003
Promoció econòmica i de l'ocupació
Activitats Pacte territorial i programes desenvolupament econòmic local
Observatori del mercat de treball
Actuacions als municipis - mitjançant la societat REGESA
Promoció d'habitatge protegit, venda i lloguer - mitjançant REGESA
Promoció de l' habitatge compartit i de l'accés a l'habitatge per als joves
Competències en matèria de joventut (autonòmiques i municipals)
Construcció d'equipaments públics
Encàrrecs ajuntaments i altres entitats a REGESA i RASSA
Construcció i explotació d'aparcaments públics – mitjançant RASSA
La correspondència entre administracions destinatàries i les matèries i les competències assignades, és la següent:
Suport tècnic i jurídic Llei de Barris
Construcció equipaments públics
Construcció i explotació d'aparcaments públics
Promoció d'habitatge protegit, règim de venda i lloguer
Transport escolar educació especial
Gestió ajuts individuals menjador
Autorització i tutela albergs juvenils
Supervisió casals infants i joves
Gestió dels ajuts complementaris municipals de menjador
Ajuntament de Sant Adrià de Besòs
Assignació del personal i dels béns del grup comarcal del Barcelonès
Funcionaris de carrera (10), funcionaris eventuals (2), funcionaris interins (2), laborals fixes (9), laborals temporals (5)
Funcionaris amb habilitació nacional
Terrenys de les tres xemeneies, S. Adrià de Besòs
Parcs metropolitans del Molinet i Besòs
Edifici corporatiu del carrer Tàpies, 4, i local del carrer de Sant Oleguer, Barcelona
Terrenys excedents expropiació Rondes i resta de patrimoni del CCB no assignat a altres adm.
Instal·lacions CCAAC i terrenys CCAAC i Agility
Pavelló poliesportiu la Colina, Badalona
Terrenys excedents expropiació B-20, avui vialitat local: laterals i voreres de la via TM Badalona
Terreny d'1,96 ha, adjacent a la B-20, que inclou l'espai de 0,38 ha, destinat a la conservació de la Pota Nord (M.Foment)
Terrenys excedents expropiació B-20, avui vialitat local: laterals, parc i voreres de la via al TM de Santa Coloma de Gramenet
Solar del poliesportiu Besòs, Sant Adrià de Besòs
Finca Can Serra, Sant Adrià de Besòs
25 persones que treballen a l'IMHAB
Propietats de REGESA ubicades a Barcelona
Propietats de REGESA ubicades a la resta de municipis
1 Coordinador – 2 SS.GG. – 1 Cap de Servei - 4 Operadors de pàrquing.
5 aparcaments emplaçats al T.M. de BCN
Accions de la societat RASSA (4.548 accions, valor nominal 1.000,00 €/acció
Aparcament plaça Francesc Macià - l'Hospitalet de Llobregat
Clàusula assignació del personal del grup comarcal del Barcelonès
En relació amb el personal del grup comarcal del Barcelonès, s'han de respectar i garantir, de manera específica, els drets i les condicions laborals de qualsevol naturalesa dels funcionaris i el personal del Consell Comarcal del Barcelonès i dels organismes, entitats i empreses vinculats o dependents afectats per la supressió, tal i com disposa l'article 5 de la Llei 1/2019, del 15 de febrer.
L'aprovació d'aquest Decret de distribució i traspàs de competències, activitats i serveis comporta la subrogació per part de les administracions corresponents en les relacions jurídiques, de dret públic i privat, establertes pel Consell Comarcal del Barcelonès i pels organismes, entitats i empreses vinculats o dependents afectats per la supressió.
El personal que ocupa efectivament llocs de treball al Consell Comarcal del Barcelonès i a les societats REGESA i RASSA, s'integren com a personal propi de les administracions destinatàries, amb el mateix règim i condicions individualitzades que té en el moment de la supressió del Consell Comarcal del Barcelonès.
L'Àrea Metropolitana de Barcelona i l'Ajuntament de Barcelona se subroguen en la posició del Consell Comarcal del Barcelonès, pel que fa al personal que se'ls transfereixi del Consell Comarcal del Barcelonès i de les societats comarcals REGESA i RASSA.
Clàusula de finançament del personal del Consell Comarcal del Barcelonès
La distribució i el traspàs de les competències, les activitats i els serveis, així com del personal del Consell Comarcal del Barcelonès a l'Àrea Metropolitana de Barcelona determina que correspongui a aquest ens local supramunicipal la representació i la gestió dels interessos de la comarca del Barcelonès, d'acord amb el que preveu la disposició addicional primera de la Llei 1/2019, del 15 de febrer.
En aquest sentit, es considera necessari garantir a l'Àrea Metropolitana de Barcelona els recursos suficients per al finançament del cost derivat de l'assumpció del personal del Consell Comarcal del Barcelonès, essent el compliment d'aquest principi una condició necessària per a l'efectivitat d'aquesta transferència.
D'acord amb aquestes consideracions el Govern proposarà que en les futures lleis de pressupostos s'inclogui una previsió relativa a l'assignació a la comarca del Barcelonès d'un import fix, en concepte de participació en el Fons de cooperació local, equivalent al cost del personal del Consell Comarcal del Barcelonès determinat en el moment de la transferència, a lliurar a l'Àrea Metropolitana de Barcelona per fer front al finançament del cost derivat per l'assumpció d'aquest personal.
Clàusula de transferència de les accions de Marina Badalona, SA, al Departament de Territori i Sostenibilitat
El traspàs del 50% de les accions de la societat Marina Badalona, SA, titularitat del Consell Comarcal del Barcelonès, al Departament de Territori i Sostenibilitat resta condicionat al resultat d'una Due Diligence de la societat que demostri un estat econòmic i financer equilibrat que garanteixi la no afectació negativa dels comptes de la Generalitat.
Igualment, cal garantir la prèvia posada a disposició de l'Ajuntament de Badalona d'aquest paquet accionarial per tal que es pronunciï expressament sobre l'exercici del dret de tempteig, en aquest cas amb caràcter gratuït, que li atribueixen els estatuts de la societat.
Clàusula relativa a les accions de MERCABARNA
La Generalitat instrumentarà els mecanismes que garanteixin la representació de l'Àrea Metropolitana de Barcelona en el Consell d'Administració de MERCABARNA.
Distribució del Fons de cooperació local assignat al Consell Comarcal del Barcelonès l'exercici 2019
En relació amb la distribució del Fons de cooperació local corresponent a l'exercici 2019 es proposa el següent:
Que sigui transferit al Consell Comarcal del Barcelonès l'import que li correspon a la comarca del Barcelonès, en concepte de participació en els ingressos de la Generalitat integrada en el Fons de cooperació local de Catalunya de l'any 2019, mentre no es produeixi el traspàs efectiu a les altres administracions o entitats públiques dels serveis, les activitats, els drets i les obligacions de què són titulars el Consell Comarcal del Barcelonès i els organismes, entitats i empreses que en depenen, per tal que disposi dels recursos necessaris per garantir el funcionament normal dels serveis i les activitats mentre no es produeixi aquest traspàs, d'acord amb les previsions establertes en la disposició transitòria de la Llei 1/2019, del 15 de febrer.
Mesures per garantir el manteniment sense interrupció de les activitats i els serveis del Consell Comarcal del Barcelonès i els seus organismes, entitats i empreses vinculats o dependents
Les administracions afectades pel procés de traspàs de les competències, les activitats i els serveis del Consell Comarcal del Barcelonès i de les entitats dependents seran les responsables de garantir la continuïtat en la seva correcta prestació mitjançant les fórmules que s'habilitin a aquest efecte i d'acord amb les corresponents consignacions pressupostàries.
D'acord amb aquesta premissa s'estableixen una sèrie de previsions per a la prestació transitòria dels serveis següents:
- Competències del Departament d'Educació delegades en el Consell Comarcal del Barcelonès
Als efectes de garantir la correcta prestació dels serveis de transport i menjador escolar a la comarca del Barcelonès durant el curs 2019-2020, fins ara delegats en el Consell Comarcal del Barcelonès, el Departament d'Educació instrumentarà un conveni perquè les competències en matèria d'educació esmentades siguin assumides transitòriament per l'Àrea Metropolitana de Barcelona, assumint del pressupost propi del Departament les despeses de gestió corresponents, amb els mateixos criteris que fins a la data.
- Competències del Departament de Treball, Afers Socials i Famílies delegades en el Consell Comarcal del Barcelonès
En relació amb les competències en polítiques de joventut, des del Departament de Treball, Afers Socials i Famílies s'habilitaran els mecanismes necessaris per garantir transitòriament la prestació dels serveis des del territori a través de fórmules de col·laboració interadministratives amb l'Àrea Metropolitana de Barcelona.